חוה פנחס-כהן

חוה פנחס-כהן (18 בינואר 1955 – 29 באוקטובר 2022) הייתה משוררת, סופרת ומתרגמת ישראלית. עורכת כתב העת "דימוי". מייסדת ומנהלת אומנותית של כנס כיסופים - כנס ירושלים לסופרים ומשוררים יהודיים. פנחס-כהן נולדה ביפו למשפחת קונפינו, משפחה קומוניסטית ממוצא בולגרי. כשהייתה בת 8 התייתמה מאביה, ועברה לגור ברמת אביב שם למדה בבית הספר התיכון אליאנס. היתה, עם בנות ובנים ממחזורה, מראשונות החברות בתנועת "גשר" לקירוב בין נוער דתי וחילוני, סמוך לזמן היווסדה של התנועה בידי דניאל טרופר וחנן פורת. שירתה בצה"ל כמורה חיילת, ולאחר שירותה החלה ללמוד באוניברסיטה העברית בירושלים וסיימה תואר ראשון בתולדות האמנות וספרות עברית ותואר שני בספרות עברית. למדה הוראה במכון כרם. משנת 1989 ערכה פנחס-כהן את כתב העת לתרבות יהודית "דימוי". כמו כן, לימדה ספרות והבעה בכתב בבתי ספר ובמכללות והרצתה באוניברסיטת בר-אילן ובאוניברסיטת בן-גוריון בנגב. ב-2005, השתתפה במיצב אמנותי יחד עם בת-דודתה האמנית חוה ראוכר - "נערות לוח שנה ושירי שרמוטה". במיצב הוצגו על הקירות החיצוניים של בית האמנים תל אביב הדפסים דיגיטליים ענקיים של ראוכר מסדרת "נערות לוח שנה" (ציורי נשים מבוגרות בלבוש חלקי בתנוחות של פיתוי, המעלים את השיח על מוסכמות של דימויי גוף אידיאליים, על הפולחן שנוצר מסביב למוסכמות אלו ועל הנידוי של מראה הגוף הלא קנוני, ובמיוחד הגוף המזדקן), לצד שירים של פנחס-כהן בנושא השרמוטה מתוך מחזור "שירי יפו" מהספר שלה, "הגנן הכלבתא והשרמוטה". עיריית תל אביב-יפו ביקשה להוריד את המיצב בטרם עת, בגלל "תוכן בעייתי למקום". בעקבות הבקשה, פנו האמניות במכתב גלוי לראש העיר, שפורסם באתר "מארב" באפריל 2005. במאי 2006 הציגה ראוכר תערוכה בנושא זה בבית האמנים תל אביב. בשנת 2009 יצא קובץ משיריה בשפה ההולנדית בהוצאת אמפורה באמסטרדם. במהלך השנים רבים משיריה תורגמו לאנתולוגיות שונות באנגלית, ספרדית, הונגרית, צרפתית, סרבית-קרואטית וסינית. פנחס-כהן יזמה וניהלה אמנותית את "כנס כיסופים" - כנס סופרים ומשוררים יהודיים בירושלים, וכיהנה כחברת המועצה הישראלית לתרבות ואמנות. נמנתה עם המייסדים של עמותת בית מורשת יהדות בולגריה ביפו וכיהנה כיו"ר ועדת התוכן של העמותה. פרס ביכורים ע"ש ירוחם לוריא מטעם הוצאת עם עובד על ספרה "הצבע בעיקר" פרס היצירה לסופרים ומשוררים (1995) פרס אקו"ם לשירה (1998) על ספר השירה "על נהר ושכחה", פרס קוגל לשירה מטעם עיריית חולון ל"שירי אורפאה" (2000), פרס אלתרמן לשירה (2002) על "משיח" פרס רמת גן לספרות בתחום שירה לשנת 2013 על קובץ שיריה "אחי, הצימאון" פרס ראשון לציון ע"ש מאיר אריאל. אוגוסט 2022 פרס רעיית נשיא המדינה לשירה עברית לשנת תשפ"ב-2022, על ספרה "גשם בשפה זרה". בנימוקי ועדת הפרס (מירון איזקסון, חמוטל בר יוסף, עמיחי חסון, דינה זילבר וענת ריבלין) להענקת הפרס לפנחס-כהן כתבו השופטים: "'גשם בשפה זרה' הוא ספר השירה ה־13 של חוה פנחס-כהן, שמצטרף למפעלותיה הרבים בתחום השירה והספרות: כמתרגמת, סופרת, עורכת כתב העת 'דימוי' ומנהלת כנס 'כיסופים' לסופרים ומשוררים יהודיים בירושלים. נדמה שבספר זה הגיע שירתה של פנחס-כהן לשיא בשלותה כמשוררות השואבת הן משפת התפילה והמדרש היהודי לדורותיו והן העברית המתחדשת לרבדיה השונים, המצטרפים יחד לשירה חד-פעמית, רגישה וחכמה." לאחר לימודיה נישאה ליוסי, נולדו להם ארבע בנות, ויחד הם עברו להתנחלות ענתות בה התגוררו 4 שנים. לאחר מכן יצאה לשליחות בארצות הברית למשך שנתיים, ועם שובה לישראל השתקעה ברחובות. בשנת 1998 נפטר בעלה, ולאחר מכן חזרה פנחס-כהן לירושלים, שם למדה בבית מדרש אלול, בית מדרש "בבלי ירושלמי" ובמכון הרטמן. נפטרה ב-29 באוקטובר 2022 בירושלים לאחר התמודדות ארוכה עם מחלה קשה. הצבע בעיקר (תל אביב: עם עובד, תשנ"א 1990) מסע איילה (תל אביב: הקיבוץ המאוחד: קרן יהושע רבינוביץ לאמנויות, 1994) נהר ושכחה: שירים, 1994–1997: שירים (תל אביב: הקיבוץ המאוחד: קרן יהושע רבינוביץ לאמנויות, 1998) שירי אורפאה: 1998–1999: שירים (תל אביב: הקיבוץ המאוחד: קרן יהושע רבינוביץ לאמנויות, 2000) משיח: שירים על מה ששח לי מנחם אהובי (תל אביב: הקיבוץ המאוחד: קרן יהושע רבינוביץ לאמנויות, 2003) הגנן, הכלבתא והשרמוטה: על הצורך האינסופי לתקוע מסמרים בקרסוליו של אלוהים (טריפטיך) (תל אביב: הקיבוץ המאוחד: קרן יהושע רבינוביץ לאמנויות, 2006) שביעית: כל השירים עד כה (בני ברק: הקיבוץ המאוחד, תשס"ח 2008) Door het vlees stroomt het verlangen / gedichten uit het Hebreeuws vert. door Yael Moshe ; verz. en ingel. door Yaniv Hagbi ; het interview werd afgenomen door Bart Wallet (Amsterdam: Amphora Books, 2009) עברית והולנדית - עמוד מול עמוד אסכולה של איש אחד: דיאלוג עם ישראל אלירז (תל אביב: הקיבוץ המאוחד, 2011) אחי, הצימאון (סדרת ריתמוס, הקיבוץ המאוחד, 2012) נאסף להיות הווה | Gathered to Be Present (הוצאת אבן חושן, 2015) מסע אחר עם עורב שחור ו-Saint Claire (הוצאת קשב לשירה, תשע"ה 2015) עם איורים מאת מארק ינאי וחצי תאוותי בידו (תל אביב: הקיבוץ המאוחד, 2018) גשם בשפה זרה, הוצאת הקיבוץ המאוחד, 2022 הרב מנחם פרומן, דין וחשבון על השיגעון: שירים (הוצאת קשב לשירה ומשיב הרוח, 2015) "אני נשרף ואיני יכול לשאת את השקט" - (אנתולוגיה לשירה סלובנית עכשווית, עריכה משותפת עם ברברה פוגצ'ניק, הוצאת הקיבוץ המאוחד, 2016) אבנר בר-חמא, "הר, שדה, בית". ספר אמן, מסע אישי אל השיח היהודי-ישראלי, הוצאת ראובן מס. 2013 חוה פנחס-כהן, תפילה לאם בטרם שחרית, באנתולוגיה "תמונה קבוצתית" (ספרות ישראלית במאה ה-21), עמ' 546–548, הוצאת כרמל, 2017. מדיה וקבצים בנושא חוה פנחס-כהן בוויקישיתוף אתר האינטרנט הרשמי של חוה פנחס-כהן חוה פנחס-כהן, ב"לקסיקון הספרות העברית החדשה" רשימת הפרסומים של חוה פנחס-כהן, בקטלוג הספרייה הלאומית רשימת המאמרים של חוה פנחס-כהן באתר רמב"י הספרים של חוה פנחס-כהן, באתר "סימניה" מידע על חוה פנחס-כהן בקטלוג הספרייה הלאומית שירי חוה פנחס כהן באנתולוגיה מקוונת לשירה עברית, באתר של נילי דגן ורד לוי-ברזילי, בועטת לכל הכיוונים, באתר הארץ, 17 בינואר 2006 דרור אידר, להשיב לשירה הישראלית את "השפה האחרת", היהודית, באתר הארץ, 12 במרץ 2006 נורית קנטי, לא דוסית, לא פרובוקטיבית. משוררת, באתר nrg‏, 15 בספטמבר 2008 אלי הירש, חוה פנחס כהן, שביעית. ידיעות אחרונות, 7 ימים - ספרות, י"ט באלול תשס"ח, 19 בספטמבר 2008 ירעם נתניהו, שליפות עם חוה פנחס כהן, באתר nrg‏, 6 בינואר 2009 יונתן ברג, בין אבדן לתחושת חיים, מקור ראשון, מוסף "שבת", 20 באפריל 2012 שלומי בוחניק, ארוטיקה למתקדמים: המשוררת שמאירה את ה'שרמוטה' באור חדש, באתר mynet‏ כפר סבא, 23 בספטמבר 2018 רות נצר. האשה ה'עקודה'. בתוך: נפש הספרות - מסות על ספרות ושירה במבט יונגיאני. כרמל. 2021 זיוה שמיר, על המשוררת חוה פנחס-כהן, בעקבות פטירתה, באתר מב"ע - מחקרים בספרות עברית מכתביה והרצאותיה "אחת מ-300. ולפעמים עוד פחות", קיץ 2009 הריני תמונה לפניך, דעות 52, אוגוסט 2011, באתר נאמני תורה ועבודה על כשרות וסלבריטאות ספרותית, דעות 56, יוני 2012, באתר נאמני תורה ועבודה להתפלל בין הירקות הקלופים, דעות 65, מאי 2014, באתר נאמני תורה ועבודה פותחים שבוע בפסיכולוגיה, פרשת ויצא, באזור פרשת השבוע של מכון ון ליר בירושלים, באתר YouTube שיר: וריאציה על רומנסה אבודה, באתר הארץ, 15 במאי 2018 שיר: Knut וְתַעֲנִית אֶרֶץ יִשְׂרָאֵל, באתר הארץ, 12 בספטמבר 2018 מגוון שירים, מגזין גלויה שיר: הלומים והולמים, באתר הארץ, 14 במאי 2021 שיר: לדינו, באתר הארץ, 26 בספטמבר 2021 שירים מאת גרגורי גורדון, דניאל באומגרטן וחוה פנחס־כהן, באתר "הַמּוּסָךְ - מוסף לספרות" של הספרייה הלאומית, ‏2 באוגוסט 2020 שירים חדשים מאת חוה פנחס-כהן, באתר "הַמּוּסָךְ - מוסף לספרות" של הספרייה הלאומית, ‏31 באוגוסט 2022 חוה פנחס-כהן, ברשת החברתית פייסבוק חווה פנחס כהן, בשם אבותיי, מקור ראשון, 2021 אורלי הררי, הסופרת חוה פנחס כהן זכתה בפרס רעיית הנשיא לשירה עברית, באתר ערוץ 7, ‏22 באוגוסט 2022 מיכל הרצוג הודיעה לסופרת חוה פנחס על זכייתה בפרס רעיית הנשיא לשירה עברית טל מרמלשטיין, בגיל 67: המשוררת חוה פנחס-כהן הלכה לעולמה, באתר ישראל היום, 29 באוקטובר 2022 רפי וייכרט, לֹא הָיוּ הַמִּלִּים מַפְתֵּחַ לְשַׁעַר נֶאֱלָם, באתר הארץ, 22 בפברואר 2022